VEGA & Live Nation præsenterer

**Silverstein vender tilbage til Danmark**

*Det canadiske post hardcore-band Silverstein besøger den 3. december atter Danmark, hvor de flere gange tidligere har underholdt med deres melodiske og passionerede hardcore. Når de denne gang besøger Lille VEGA medbringer de deres nye album* This Is How the Wind Shifts*.*Udgivelsen, der er bandets sjette album, udkom den 5. februar og følger op på *Rescue* fra 2011. Det nye album vurderes af flere medier, heriblandt det amerikanske rockmagasin Alternative Press, som bandets bedste.  
  
Lyt til nummeret ”[Massachusetts](http://www.youtube.com/watch?v=LGCJ6tksOdA)” fra det nye album.

[Silverstein](http://www.silversteinmusic.com/), der består af sanger Shane Told, bassist Billy Hamilton, trommeslager Paul Koehler og guitaristerne Josh Bradford og det nyeste medlem Paul Marc Rousseau, har eksisteret siden 2000. I den tid har de solgt over en million album på verdensplan, skrevet og indspillet 79 originale sange, udgivet seks lp’er, tre ep’er, ét mini-album og har spillet over 1600 shows i 36 lande rundt om i verden.  
  
Nu er bandet klar til atter at drage på turné med deres nye album. En turné som de glæder sig meget til, fortæller trommeslager Paul Koeler:

"*Following the success of our recent tour in Central Europe, we immediately felt the need to return later this year and expand to further cities & countries. We're absolutely delighted that we can make a second trip this year, and look forward to playing some of our new album, along with old classics for so many different people. This will be a continuation of the This is How the Wind Shifts - World Tour, but will certainly be an expansion on what we've already done in Europe. Stay tuned for more info, and hope to see you there!*"

Til december bringer Silversteins turné dem til Danmark, hvor de altså kan genopleves i Lille VEGA, som de har besøgt ved tre tidligere lejligheder i 2007, 2009 og 2012.

**Fakta om koncerten**

Silverstein (CAN)

Tirsdag den 3. december kl. 21

Lille VEGA, Enghavevej 40, 1674 Kbh. V

160 kr. + gebyr

Forsalg via VEGAs hjemmeside, Billetnet og på posthuse.

Læs mere om koncerten på <http://vega.dk/arrangementer/silverstein-11401.html>.  
  
  
*For yderligere oplysninger kontakt venligst*

Anders Madsen

Online-redaktør, VEGA

[akm@vega.dk](mailto:akm@vega.dk) - 3326 0946